Vier begrafnisse en 'n troue eBook de Pat Stamatélos - 9780795703393 | Rakuten Kobo
Dulcie-Anne Douglas is ’n miljoenêr – op skrif. Twee jaar gelede toe haar man oorlede is in ’n treinongeluk, het sy in ’n japtrap vir haar en die kinders ’n smart huis in die woonbuurt van Roxy gekoop. Weg van Gumaville se arm bure en vuil brakke. Maar Gumaville se inwoners wil háár eenvoudig nie los nie. ‘n Tong-in-die-kies roman deur die skrywer van KROES en DIE VAL VAN DIE DICE. Stamatélos skeer die gek met wit, met bruin, met swart. ’n Eg satiriese roman wat ’n mens uit jou maag laat skater, grinnik en kop skud oor die aardigheid van menseverhoudings in ons geliefde land.
ISBN : 9780795703393 Rugby oorweeg transgender-reëls | Netwerk24
Pres. Cyril Ramaphosa maak allerweë ’n indruk met sy leierskap in dié tyd van krisis, maar dit kan deur onbevoegde kaders in die regering ondermyn word, skryf Theuns Eloff.
28 Februarie 2020 10:34
Kelly Morgan, wat voorheen as Nicholas Gareth Morgan rugby in Wallis gespeel het, het haar loopbaan saam met die Porth Harlequins-vrouespan voortgesit. Foto: Facebook
Sportlui wat van die manlike na die vroulike geslag oorskakel word tans verplig om hul testosteroonvlakke te onderdruk, in lyn met die IOK se perke, om in vrouesport mee te ding.
Maar kritici meen onregverdige wanbalanse van krag en vermoë duur voort.
Wêreldrugby sê in ’n verklaring hy wil ’n “rugby-spesifieke raamwerk, met die prioriteit op welstand, inklusiwiteit en regverdigheid” ondersoek.
Die beheerliggaam se voorsitter, Bill Beaumont, sê: “Ons is daartoe verbind om ’n doelgerigte beleid daar te stel vir die moderne sportlandskap en samelewing. Die beleid moet ’n balans tref wat inklusiwiteit betref, terwyl regverdigheid en welstand bevorder word.”
Sy verklaring volg op ’n werkswinkel van twee dae in Londen waarby kenners in die wetenskap, medisyne, risiko, regte en etiek saam met huidige en voormalige spelers betrek is om die kwessie te bespreek.
Hulle aanbevelings, asook ’n beroep op verdere navorsing oor die risiko van beserings en etiese oorwegings, sal nou deur ’n werkgroep verder gevoer word.
Kelly Morgan, ’n transgender wat as Nicholas Gareth Morgan verteenwoordigende ouderdomsgroep-rugby in Wallis gespeel het, het in Augustus in ’n onderhoud met BBCSport gesê sy speel met ’n glimlag op haar gesig.
“Ek aanvaar my verlede as ’n man gee my ’n voordeel bo my spanmaats by die Porth Harlequins-vrouespan,” het sy destyds gesê.
“Ek voel wel skuldig, maar wat kan ’n mens doen? Ek wil niemand seermaak nie. Ek wil net rugby speel.”
Meer oor: Bill Beaumont | Lgbtiq+ | Lgbt | Toetsrugby | Wêreldrugby | Superrugby | Transgender